എറണാകുളം നോര്ത്ത് റെയില്വേ സ്റ്റേഷനില് കെട്ടിടം ചെരിഞ്ഞു ആളുകളെ ഒഴിപ്പിച്ചു കൊച്ചി: എറണാകുളം നോര്ത്ത് റെയില്വേ സ്റ്റേഷന് മുന്നിലെ ബഹുനില കെട്ടിടം ചെരിഞ്ഞു. കടകളും ഓഫീസുകളുമടക്കം പ്രവര്ത്തിക്കുന്ന കെട്ടിടമാണ് ചെരിഞ്ഞത്. കെട്ടിടത്തിന്റെ ഭിത്തികളും തകര്ന്നിരിക്കുകയാണ്. ഏതു നിമിഷവും പൊളിഞ്ഞു വീഴുമെന്ന അവസ്ഥയിലാണ് കെട്ടിടം. വര്ഷങ്ങള് പഴക്കമുള്ള രണ്ട് നില കെട്ടിടമാണിത്. ശബ്ദം കേട്ട് താഴെയുള്ള കടകളിലുള്ളവര് പുറത്തിറങ്ങി നോക്കുമ്ബോഴാണ് കെട്ടിടം ചെരിയുന്നതായി ശ്രദ്ധയില് പെട്ടത്. ഉടനെ തന്നെ ഉള്ളിലുണ്ടായിരുന്ന മുഴുവന് ആളുകളേയും ഒഴിപ്പിച്ചു. ആര്ക്കും പരിക്കുകളില്ല. കെട്ടിടത്തിലെ ഓഫീസുകള് കുറച്ച് നാളായി പ്രവര്ത്തിച്ചിരുന്നില്ല. അതേസമയം ഇതിനുള്ളിലുള്ള വിലപിടിപ്പുള്ള സാധനങ്ങള് മാറ്റാനും സാധിച്ചിട്ടില്ല. ഉദ്യോഗസ്ഥര് പ്രദേശത്തെ വൈദ്യുതി ബന്ധം വിച്ഛേദിച്ചിട്ടുണ്ട്. കെട്ടിടം പൂര്ണമായും പൊളിച്ച് നീക്കുന്നതിനുള്ള നടപടികള് വൈകാതെ തുടങ്ങുമെന്ന് അധികൃതര് വ്യക്തമാക്കി. ഫയര്ഫോഴ്സ് സംഘവും ജില്ല ദുരന്ത നിവാരണ അതോറിറ്റി ഉദ്യോഗസ്ഥരും സ്ഥലത്തെത്തിയിട്ടുണ്ട്. ഇതുവഴി റെയില്വേ സ്റ്റേഷനിലേക്ക് പോകുന്നത് തടഞ്ഞിട്ടുണ്ട്. പകരം ചിറ്റൂര് റോഡ് വഴി റെയില്വേ സ്റ്റേഷന്റെ തൊട്ടടുത്ത ഗേറ്റിലൂടെയാണ് ആളുകളെ കടത്തി വിടുന്നത്.